Mange har måske hørt om både CBD og THC, men der er en væsentlig forskel. Begge er dog en bestanddel af cannabisplanten, og kaldes for phytocannabinoider. I cannabisplanten findes der over 80 forskellige cannabinoider, hvor CBD og THC er de mest fremtrædende. Den altoverskyggende forskel mellem de to cannabinoider, er den euforiserende virkning. Cannabinoiden CBD har ingen euforiserende virkning, hvilket THC modsat har. Studier har ligeledes påvist, at CBD kan spille en særlig rolle omkring påvirkningen af vores immunsystem, samt celler. Dette gør, at der forskes meget omkring cannabisolie, da der spås et særlig potentiale omkring cannabisolie til behandling af bl.a. autoimmune sygdomme, kroniske smertelidelser mv.